1Babarapo ari kamudian, Isa Almasih babaliak ka Kapernaum. Mako, pacahlah kaba baraso Baliau sadang ado di rumah. 2Mako, sambuah urang nan bi tibo. Inyo tu bi ba-uruang di sinan tu, sampai indak ado lai tam-paik tagak. Di pintu pun lah bi basa-lingkik umaik mukaluak. Sudah tu, Isa Almasih manyampaikan kaba ba-rito nan dari Allah kabake urang nan banyak tu. 3Samantaro Baliau sadang mangecek, tibolah urang ampek urang, nan ma-osong surang urang nan lum-puah, untuak ka dibawok kabake Isa Almasih. 4Tapi, dek karano urang sa-bana basalingkik, inyo tu indak bIsa doh mambawok urang nan lumpuah tu ka adok-an Isa Almasih. Dek kara-no itu, inyo tu tapaso mambukak atok nan tapek di tantangan Isa Almasih barado. Sasudah tu, inyo turunkan urang nan lumpuah tu jo lapiak ka-tiduarannyo ka bawah. 5Kutiko Isa Almasih maliyek dek takah itu bana iman urang-urang tu, mako, Baliau bakato kabake urang nan lumpuah tu, ”Oih anak-Den, doso-doso angkau lah di-ampuni.” 6Babarapo urang guru ugamo nan sadang bi duduak di sinan tu, muloi bi batanyo-tanyo di dalam atinyo, 7”Bara-ni bana Urang ko mangecek bakcando itu! Inyo lah ma-ino Allah ko. Siya pu-lo urang nan dapek ma-ampuni doso, salain daripado Allah sandiri?” 8Pado wakatu tu juwo, Isa Almasih lah tawu, apo nan dipikiekan dek urang-urang tu. Mako, Baliau bakato, ”Baa mangko angkau bi batanyo-tanyo nan bakcando itu di ati angkau? 9Nama nan labiah mudah: mangatokan, ’Doso angkau lah di-ampuni', atau mangato-kan, ’Tagaklah, kamehilah lapiak kati-duaran angkau, sudah tu bajalanlah'? 10Tapi, kiniko Ambo ka mambuktikan kabake angkau, baraso di muko bumi ko, Anak Manusia bakuwaso untuak ma-ampuni doso.” Sudah tu, Isa Almasih bakato kabake urang nan lumpuah tu, 11”Tagaklah, kamehilah lapiak katidua-ran angkau, sudah tu pulanglah!” 12Urang tu tagak, sarato bagageh mangamehi lapiaknyo, sudah tu, inyo kaluwa, diliyek dek kasadonyo urang nan ado di sinan tu. Urang-urang tu bi tacangang, sarato bi mamuji Allah. Inyo bi bakato, ”Alun ado lai kito ma-liyek kajadian nan bakcando iko!” 13Isa Almasih babaliak baliak ka ta-pi danau Galilea. Sambuah urang nan bi tibo kabake Baliau, nan Baliau ma-aja urang-urang tu. 14Samantaro Isa Almasih sadang bajalan di sinan tu, Baliau manampak surang tukang min-tak pajak, nan banamo Lewi, anak Al-feus, sadang duduak di kantua pajak. Isa Almasih bakato kabake inyo, ”Mo-lah payi jo Ambo.” Mako, Lewi lan-suang tagak, sarato payi manuruik-kan Isa Almasih. 15Kutiko Isa Almasih sadang makan di rumah Lewi, mako, banyak pulo bi tibo tukang mintak pajak nan lain, sa-rato jo urang-urang nan di-anggauk in-dak elok dek masarakaik, bi sato pu-lo makan samo-samo jo Isa Almasih, sarato jo pangikuik-Nyo. Dek karano, banyak di antaro inyo tu nan bi payi manuruikkan Isa Almasih. 16Baba-rapo urang guru ugamo nan dari go-longan Farisi, bi maliyek Isa Almasih makan samo-samo jo tukang mintak pajak, sarato jo urang-urang nan di-anggauk indak elok tu. Mako, inyo tu bi batanyo kabake pangikuik Isa Almasih, ”Baa mangko Guru angkau namuah makan samo-samo jo tukang mintak pajak, sarato jo urang-urang nan indak elok tu?” 17Isa Almasih mandanga, apo nan ditanyokan dek guru-guru ugamo tu, mako, Baliau manjawauk, ”Urang nan siyaik indak mamaralukan tabib doh; tapi, kok urang nan sakik, iyo. Ambo datang, indak untuak ka ma-ajak urang nan maraso dirinyo lah elok doh, ta-pi, Ambo datang kabake urang nan bi badoso.” 18Pado suatu kutiko, pangikuik-pa-ngikuik Yahya Pambaptis, sarato jo urang-urang Farisi, sadang bi bapu-waso. Mako, ado urang nan tibo bata-nyo kabake Isa Almasih, ”Baa mang-ko pangikuik Yahya Pambaptis, sarato jo pangikuik urang Farisi, bi bapu-waso, sadangkan pangikuik Angkau indak?” 19Isa Almasih manjawauk, ”Di kuti-ko alek kawin, apokoh si alek indak bi makan? Jikok marapulai sadang ado juwo lai samo-samo jo si alek tu, tan-tu inyo tu bi makan. 20Tapi, ka tibo masonyo marapulai tu ka di-ambiak dari urang-urang tu. Mako, di kutiko itulah, inyo tu ka bi bapuwaso. 21Indak ado doh urang manumbok baju usang, jo kain paco nan baru. Dek karano, paco panumbok tu ka manyu-suik, mako, inyo ka mancabiak baju usang tu, sainggo batambah lawehlah cabiaknyo. 22Baitu pulo, indak ado doh urang nan mamasuakkan anggur nan baru, ka kampia kulik nan usang. Dek karano di anggur nan baru tu, kam-pia tu bisa cabiak. Akienyo kaduwo-duwonyo samo-samo tabuwang. Ang-gur nan baru, musti dimasuakkan ka kampia kulik nan baru pulo!” 23Ado sakali di ari Sabat, kutiko itu Isa Almasih lalu di satumpak parak gandun, pangikuik-pangikuik-Nyo bi ma-ambiak-i gandun. 24Maliyek nan bakcando itu, mako, bi batanyolah urang-urang Farisi kabake Isa Almasih, ”Baa mangko pangikuik-pangikuik Angkau bi malangga paratuaran uga-mo kito? Jo sacaro bi mangarajokan sasuatu nan ditagah di ari Sabat.” 25- 26Isa Almasih manjawauk, ”Alun adokoh angkau mambaco di Alkitauk, apo nan dipabuwek dek Daud, kuti-ko Abyatar sadang batugeh manjadi imam basa. Di kutiko itu Daud, sa-rato jo pangikuiknyo bi maraso litak paruiknyo, sarato indak ado nan ka dimakan, inyo masuak ka Baithul-mukadis, sarato mamakan roti nan lah dipasambahkan kabake Allah. Nan ro-ti tu inyo barikan pulo kabake pangi-kuik-pangikuiknyo. Padohal, manu-ruik ugamo kito, imam-imam sajolah nan buliah mamakan roti tu.” 27Sudah tu, Isa Almasih bakato pulo, ”Ari Sabat dibuwek untuak manusia; indak manusia doh untuak ari Sabat. 28Dek karano, Anak Manusia adolah Tuhan taradok ari Sabat.”
min_Latn